 **Poroszlói Közös Önkormányzati**

 **Hivatal Jegyzője**

 **Poroszló, Fő út 6. Tel: 36/553-040.**

**TÁJÉKOZTATÓ ÉPÍTMÉNYADÓ BEVEZETÉSÉRŐL**

Tisztelt poroszlói építmény tulajdonosok!

**Poroszló Község Önkormányzat Képviselő-testületének 13/2015. (X.30.) önkormányzati rendelete a helyi adóról, bevezette 2020. január 1-től az Építményadót**

Az adó alanya az, aki a naptári év (a továbbiakban: év) első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. (A tulajdonos, a vagyoni értékű jog jogosítottja a továbbiakban együtt: tulajdonos).

Valamennyi tulajdonos által írásban megkötött és az adóhatósághoz benyújtott megállapodásban a tulajdonosok az adóalanyisággal kapcsolatos jogokkal és kötelezettségekkel egy tulajdonost is felruházhatnak.

Adóköteles az önkormányzat illetékességi területén lévő építmények közül a lakás és a nem lakás céljára szolgáló épület, épületrész.

Az adókötelezettség az építmény valamennyi helyiségére kiterjed, annak rendeltetésétől, illetőleg hasznosításától függetlenül.

Az ingatlanon elhelyezett, a településkép védelméről szóló törvény szerinti reklámhordozó.

Reklámhordozó esetén Polgári Törvénykönyv szerinti tulajdonosa az adó alanya.

A nyilvántartás alapján az Ön tulajdonában építmény van. Amennyiben Ön építmény tulajdonosa, de az építmény adónak nem alanya, vagy a törvény és az önkormányzati rendelet erejénél fogva adómentesség illeti meg, kérem, hogy szíveskedjen a mellékelt bevallási nyomtatvány főlap részét kitölteni és visszajuttatni hivatalunkhoz.

Amennyiben Ön adófizetésre kötelezett kérem, szíveskedjen a bevallási nyomtatvány bevallás A vagy B részét kitölteni és az Önkormányzat adóhatóság részére személyesen, vagy postai úton benyújtani. (Poroszlói Közös Önkormányzati Hivatal 3388 Poroszló, Fő út 6.)

Felhívjuk figyelmét, hogy az építményadó megállapításához szükséges bevallást **2020.január 20.** napjáig kell benyújtani az Önkormányzati Hivatal Adócsoportjához.

2. Építményadó adókötelezettség, az adó alanya

1/A. §

Adókötelezettség terheli a Htv. 11. § és 11/A. §-ában szerint a Htv. 12. § és 12/A. §-ában meghatározott adóalanyokat

3. Adómentesség

1/B. §

(1) Mentes az építményadó alól a Htv. 13. §-ában meghatározottakon túl az a magánszemély tulajdonában álló lakás vagy lakáscélú ingatlan, melyet életvitelszerűen kizárólag lakhatás céljára használnak.

(2) Mentes az építményadó alól az a nem vállalkozási célú garázs, összesen 50 m2 hasznos alapterületig, melyet a magánszemély tulajdonosa gépjármű tárolására használ.

4. Az adó alapja

1/C. §

(1) az épület négyzetméterben számított hasznos alapterülete.

(2) A reklámhordozó reklámközzétételre használható, m2-ben két tizedesjegy pontossággal – számított felülete.

5. Az adó mértéke

1/D. §

(1) Az adó éves mértéke az építmények tekintetében **125 forint/m2.**

(2) Az adó éves mértéke reklámhordozó esetében 5.000 forint/m2.”

**Poroszló, 2020.01.03.**

 Dr.Váradi Ágnes sk.

 jegyző